Nazareth

For byen i Israel, se Nasaret.Nazareth er et rockeband fra Skottland. Bandet ble dannet i Dunfermline i Skottland i 1968. Det hadde sin glansperiode på 1970-tallet, men er fortsatt aktive med konserter.


== Historie ==
Bandet ble startet da tre av medlemmene i bandet The Shadettes, vokalist Dan McCafferty, bassist Pete Agnew og trommeslager Darrel Sweet, fikk med seg den spanskfødte gitaristen Manny Charlton. De fire tok navnet fra første linje i The Bands sang «The Weight»: «I pulled into Nazareth/Was feelin' half past dead...». I 1970 flyttet alle medlemmene til London, og året etter ga de ut debutplaten Nazareth. Hverken dette albumet eller oppfølgeren Exercises fra 1972 fikk særlig stor oppmerksomhet.

Det var først da deres tredje plate Razamanaz ble utgitt i 1973 at salget og populariteten begynte å ta av. Platen var produsert av Roger Glover fra Deep Purple, og bandet fikk to topp 10-plasseringer på de britiske hitlistene med «Broken Down Angel» og «Bad Bad Boy». Roger Glover produserte også de to neste albumene, Loud 'N' Proud og Rampant, begge utgitt i 1974. Sistnevnte lå fire uker på tredjeplass på VG-lista.
I 1975 ga bandet ut albumet Hair of the Dog. Platen var produsert av bandmedlemmet Manny Charlton og solgte til platina i USA og lå tre uker på femteplass på VG-lista. Balladen «Love Hurts», komponert av Boudleaux Bryant og tidligere spilt inn av The Everly Brothers, toppet en rekke singlelister, og lå blant annet 14 uker som nummer 1 på VG-lista i Norge. Sangen skulle i utgangspunktet ikke være med på albumet, og var heller ikke å finne på den europeiske utgivelsen av albumet. På den amerikanske utgaven erstattet «Love Hurts» bandets tolkning av Randy Newmans sang «Guilty». «Love Hurts» er fortsatt en av bandets aller mest kjente sanger, og har vært med å bidra til at bandet har fått et balladestempel.
Bandet fortsatte med å gi ut plater jevnlig utover 1970- og 1980-tallet. I 1979 ble gitaristen Zal Cleminson bandets femte medlem. Han var med på to plater, No Mean City og Malice in Wonderland, før han forlot bandet i 1980. Cleminson ble etterhvert erstattet av to medlemmer: gitaristen Billy Rankin og den amerikanske keyboardisten John Locke. Som seksmannsband ga Nazareth ut livealbumet Snaz i 1981 og studioalbumet 2XS i 1982. Locke sluttet i bandet i 1983 mens Rankin var med på enda et album før han forlot bandet for denne gang.
I 1984 var Nazareth igjen en kvartett bestående av originalmedlemmene. Fram til 1990 gav de ut tre album før gitarist Manny Charlton valgte å forlate bandet. De tre gjenværende medlemmene tok en liten pause, før de igjen fikk med seg Billy Rankin, denne gang som eneste gitarist.
Utover 1990-tallet kom albumene sjeldnere, og bandet oppnådde ikke de helt store salgstallene. Rankin ble i 1994 erstattet av Jimmy Murrinson, og Ron Lehey var med på keyboard i perioden 1995–2002. I 1999 døde trommeslager Darrel Sweet da bandet var på turné i USA. Turneen ble avlyst og Pete Agnews sønn, Lee Agnew, tok over som trommeslager. Med kun to gjenværende originalmedlemmer igjen i besetningen turnerte bandet likevel hyppig rundt i Europa og Nord-Amerika.
I 2007, ti år etter siste studioalbum, gikk Nazareth atter en gang i studio og spilte inn The Newz, som ble gitt ut i 2008 i forbindelse med at bandet feiret 40-årsjubileum. I april 2011 ga de ut albumet Big Dogz. Vokalist Dan McCafferty sluttet i 2013 grunnet helseproblemer (KOLS), og ble erstattet av Linton Osborne.


== Medlemmer ==
Carl Sentanse: vokalist (2015-)
Pete Agnew: bassgitar (1968–)
Jimmy Murrison: gitar (1994–)
Lee Agnew: trommer (1999–)


=== Tidligere medlemmer ===
Linton Osborne: vokalist (2014–2015)
Dan McCafferty: vokalist (1968–2013)(død)
Darrel Sweet: trommer (1968–1999) (død)
Manny Charlton: gitar (1968–1990)
Zal Cleminson: gitar (1979–1980)
Billy Rankin: gitar (1980–1984 & 1991–1994)
John Locke: keyboard (1980–1983) (død)
Ron Lehey: keyboard (1995–2002)


== Diskografi ==


=== Studioalbum ===
Nazareth (1971)
Exercises (1972)
Razamanaz (1973)
Loud 'N' Proud (1974)
Rampant (1974)
Hair of the Dog (1975)
Close Enough for Rock 'N' Roll (1976)
Play N' the Game (1976)
Expect No Mercy (1977)
No Mean City (1979)
Malice in Wonderland (1980)
The Fool Circle (1981)
2XS (1982)
Sound Elixir (1983)
The Catch (1984)
Cinema (1986)
Snakes 'N' Ladders (1989)
No Jive (1991)
Move Me (1994)
Boogaloo (1998)
The Newz (2008)
Big Dogz (2011)
Rock 'n' Roll Telephone (2014)
Tattooed on My Brain (2018)
Surviving the Law (2022)


=== Live- og samlealbum (utvalg) ===
BBC Radio 1 Live in Concert (livealbum) (1972)
Greatest Hits (samlealbum) (1975)
Hot Tracks (samlealbum) (1976)
Snaz (livealbum) (1981)
The Ballad Album (samlealbum) (1985)
The Ballad Album Volume II (samlealbum) (1990)
From the Vaults (samlealbum) (1993)
Greatest Hits Volume II (samlealbum) (1998)
Live at the Beeb (livealbum) (1998)
Homecoming (livealbum) (2001)
The Very Best Of (samlealbum) (2001)
Maximum XS (samlealbum) (2003)
Alive and Kicking (livealbum) (2003)


== Konserter i Norge (utvalg) ==
Horten – Horten Festivalen – 2. juli 1972
Oslo – Chateau Neuf – 1974
Oslo – Njårdhallen – 28. april 1975
Oslo – Njårdhallen – 3. desember 1976
(Bergen)-Nygårdsparken- 14 juni 1985
(Bergen)-Grieghallen-ca 1986.
Sandefjord - Bugården - 1986 (sammen med blant andre Manfred Mann)
Overhalla - Overhallahallen - 1987
Vardø - 200-årsjubileum 17. juli 1989 på Heksefjellet Domen
Saltdal/ Setså Grustak 1989
Oslo – Rockefeller – 24. november 1998
Kodal ungdomslag - Venheim 10 juni 2005
Knarvik Nordhordalandshallen – 21. oktober 2006 – The Animals og Uriah Heep spilte samme kveld.
Øvre Årdal Årdalshallen – 16. mai 2005 – Golden Age var oppvarmingsband
Fredrikstad Scene 25 – 24. juni 2006 – Blacksmith Bondage spilte support.
Oscarsborg ved Drøbak - 14. juli 2006 - Dr.øbak var oppvarmingsband
Sandane Glopperock – 16. juni 2007 – Susanne Sundfør, El Caco, Eva & the Heartmaker m.fl spilte samme kveld. (De var på den samme festivalen også i 1985 og i 1990.)
Lillestrøm LSK's Cupfest – 9. nov 2007 – Sangfugla og Trang fødsel spilte samme kveld.
Alta Soul & Blues Festival (mai 2007)
Brønnøysund - Tørrfiskbrygga - 18. Juni 2010
Medby på Senja – 17. juni 2011
Målselv Contryfestival 1. juni 2019


== Referanser ==


== Eksterne lenker ==
Offisielt nettsted 
(en) Nazareth (musical group) – kategori av bilder, video eller lyd på Commons 
(en) Nazareth på Apple Music 
(en) Nazareth på Discogs 
(en) Nazareth på MusicBrainz 
(en) Nazareth på Spotify 
(en) Nazareth på Songkick 
(en) Nazareth på Last.fm 
(en) Nazareth på AllMusic 
Omtale på NRK musikk
Norsk fanside